OpenLLM-France/wikimedia huggingface dataset:
# Teimuraz Kakulia

Teimuraz Kakulia (Tbilisi, RSS de Geòrgia, 26 d'abril de 1947 − Tbilissi, Geòrgia, 25 d'agost de 2006) fou un tennista professional de la Unió Soviètica, i posteriorment un entrenador soviètic/georgià.

## Carrera esportiva

Kakulia va començar a jugar a tennis a l'edat d'11 anys. Durant gran part de la seva carrera va estar a l'ombra del seu amic i compatriota Alex Metreveli, malgrat que també van guanyar títols junts fent parella de dobles masculins i també en l'equip soviètic de Copa Davis. El seu millor resultat en un Grand Slam fou a l'Open d'Austràlia de 1972 quan va arribar a semifinals junt a Metreveli.
Va participar en els Jocs Olímpics de Ciutat de Mèxic (1968) en l'esdeveniment de tennis, que fou esport de demostració i d'exhibició. Va disputar cinc de les sis proves en les quals podia participar, dos de demostració (individual i dobles masculins amb Hans Nerell) i les tres d'exhibició (individual, dobles masculins amb Francisco Guzmán i dobles mixts amb Suzana Petersen). Va aconseguir dues medalles de bronze en les proves de dobles masculins i dobles mixts d'exhibició.
Fou guardonat amb la insígnia de Distinguit Mestre de l'Esport de la URSS l'any 1977, màxima distinció de l'esport soviètic, sent el segon tennista en rebre aquesta distinció després de Metreveli.
En finalitzar la seva carrera tennística, Kakulia va esdevenir entrenador, especialment com a membre de l'equip tècnic de la selecció nacional soviètica. Entre els seus alumnes més destacats va destacar Leila Meskhi, medallista olímpica l'any 1992.

## Enllaços externs

* Teimuraz Kakulia a l'ATP (anglès)
* Teimuraz Kakulia a la Federació Internacional de Tennis (anglès)
* Teimuraz Kakulia a la Copa Davis (anglès)
# Steatocranus

Steatocranus és un gènere de peixos de la família dels cíclids i de l'ordre dels perciformes que és endèmic del riu Congo (Àfrica), tot i que una espècie, Steatocranus irvinei, es troba a Ghana.

## Taxonomia

* Steatocranus bleheri (Meyer, 1993)
* Steatocranus casuarius (Poll, 1939)
* Steatocranus gibbiceps (Boulenger, 1899)
* Steatocranus glaber (Roberts & Stewart, 1976)
* Steatocranus irvinei (Trewavas, 1943)
* Steatocranus mpozoensis (Roberts & Stewart, 1976)
* Steatocranus rouxi (Pellegrin, 1928)
* Steatocranus tinanti (Poll, 1939)
* Steatocranus ubanguiensis (Roberts & Stewart, 1976

## Referències

* ↑ The Taxonomicon (anglès)
* ↑ ZipCodeZoo (anglès)
* ↑ Meyer, M. K. 1993. Description of a new Steatocranus species from Luapula River system, Zaire. Zool. Abh., Staat. Mus. Tierk. Dresden v. 47 (núm. 9): 113-120.
* 1 2 Poll, M. 1939. Les poissons du Stanley-Pool. Ann. Mus. Congo Belge (Ser. 1) v. 4 (núm. 1): 1-60.
* ↑ Boulenger, G. A. 1899. Matériaux pour la faune du Congo. Poissons nouveaux du Congo. Troisième Partie. Silures, Acanthoptérygiens, Mastacembles, Plectognathes. Ann. Mus. Congo (Ser. Zool.) v. 1 (fasc. 3): 39-58, Pls. 20-29.
* 1 2 3 Roberts, T. R. & D. J. Stewart. 1976. An ecological and systematic survey of fishes in the rapids of the lower Zaire or Congo River. Bull. Mus. Comp. Zool. v. 147 (núm. 6): 239-317, Pls. 1-14.
* ↑ Trewavas, E. 1943. A new cichlid fish from the Gold Coast. Ann. Mag. Nat. Hist. (Ser. 11) v. 10 (núm. 63): 186-191.
* ↑ Pellegrin, J. 1928. Poisson du Kasai (Congo Belge). Description d'un genre nouveau et de quatre espèces nouvelles. Bull. Soc. Zool. Fr. v. 53: 103-113.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ UNEP-WCMC Species Database (anglès)
* ↑ Dictionary of Common (Vernacular) Names (anglès)
* ↑ Practical Fishkeeping (anglès)

## Enllaços externs

* uBio (anglès)
# Ogden Dunes

Ogden Dunes és una població dels Estats Units a l'estat d'Indiana. Segons el cens del 2000 tenia 1.313 habitants.

## Demografia

Segons el cens del 2000, Ogden Dunes tenia 1.313 habitants, 562 habitatges, i 417 famílies. La densitat de població era de 694,5 habitants/km².
Dels 562 habitatges en un 23,5% hi vivien nens de menys de 18 anys, en un 65,8% hi vivien parelles casades, en un 6% dones solteres, i en un 25,8% no eren unitats familiars. En el 20,5% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,7.
Per edats la població es repartia de la següent manera: un 18% tenia menys de 18 anys, un 3,4% entre 18 i 24, un 20,6% entre 25 i 44, un 37% de 45 a 60 i un 21% 65 anys o més.
L'edat mediana era de 49 anys. Per cada 100 dones de 18 o més anys hi havia 98 homes.
La renda mediana per habitatge era de 76.924 $ i la renda mediana per família de 90.719 $. Els homes tenien una renda mediana de 61.111 $ mentre que les dones 41.667 $. La renda per capita de la població era de 49.852 $. Entorn del 2,2% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ogden Dunes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Ogden Dunes». American Fact Finder. Oficina del Cens dels Estats Units, 12-01-2010.
# Financial District (Manhattan)

El Financial District (barri financer) és un barri situat a l'extrem sud de l'illa de Manhattan a la ciutat de Nova York, on hi ha implantades les seus de les societats i institucions financeres més importants de la ciutat, com la Borsa de Nova York.
Aquest districte comprèn la part de Manhattan situada al sud de City Hall Park, a excepció de Battery Park. Es considera que el cor d'aquest barri es troba a la intersecció entre Wall Street i Broad Street.
A la cantonada de Nassau Street i Wall street, es troba el Federal Hall National Memorial, museu construït a l'emplaçament de l'antic edifici que va protegir el 1789 i 1790 el primer Capitoli dels Estats Units, en temps de George Washington.
Encara que hi hagi igualment alguns apartaments i hotels al Financial District, el barri és sobretot una destinació per als qui venen treballar a les seves nombroses oficines. Al final del segle xvi, aquesta zona de Manhattan era una colònia holandesa que s'anomenava la Nova Amsterdam, i encara s'hi poden trobar alguns exemples de l'arquitectura colonial al sud de Pearl Street, perdut enmig dels gratacels.
# Tirannió de Fenícia

Tirannió de Fenícia, en llatí Tyrannion, en grec antic Τυραννίων, fill d'Artemidor, fou un gramàtic nascut a Fenícia, deixeble de Tirannió d'Amisos. El seu nom original era Diocles i va agafar el de Tirannió en honor del seu mestre. Fet presoner en la guerra entre Marc Antoni i Octavi el va comprar Dimes, un llibert d'Octavi; a través de Dimes fou presentat a Terència, la dona de Ciceró que el va alliberar (li va donar la manumissió).
Va ensenyar a Roma i segons Suides va escriure 68 obres de les que esmenta les següents:
* Περὶ τῆς Ὁμηρικῆς προσῳδίας
* Περὶ τῶν μερῶν τοῦ λόγου
* Περὶ τῆς Ῥωμαἴκῆς διαλέκτου, on demostrava que la llengua llatina deriva del grec
* Τοῦ Ἀντιγένους ἡ Ῥωμαϊκὴ διάλεκτος
* Ὅτι διαφωνοῦσιν οἱ νεώτεροι ποιηταὶ πρὸς Ὅμηρον
* Ἐξήγησις τοῦ Τυραννίωνος μερισμο?
* Διόρθωσις Ὁμηρική
* Ὀρθογραφία
L'obra Περὶ τοῦ σκολιοῦ μέτρου l'atribueix Suides a un autor de nom Tirannió que podria ser aquest personatge.

## Referències

* ↑ 2.Tyrannion a: William Smith (editor), A Dictionary of Greek and Roman biography and mythology. Vol. III. Boston: Little, Brown & Comp., 1867, p. 1196
# Heorhi Mandzaleuski

Heorhi Mandzaleuski (rus: Георгий Григорьевич Мондзолевский) (Orxa, 26 de gener de 1934 - 28 d'abril de 2024) va ser un jugador de voleibol belarús que va competir sota bandera soviètica durant les dècades del 1950 i 1960.
El 1964 va prendre part en els Jocs Olímpics de Tòquio, on guanyà la medalla d'or en la competició de voleibol. Quatre anys més tard, als Jocs de Ciutat de Mèxic, revalidà la medalla d'or en la mateixa competició. En el seu palmarès també destaquen dues medalles d'or (1960 i 1962) i una de bronze (1956) al Campionat del Món de voleibol, i una d'or (1967) i dues de bronze (1958 i 1963) al Campionat d'Europa de voleibol.
A nivell de clubs jugà amb el Burevestnik Odessa, amb qui guanyà la lliga soviètica de 1956, i amb el CSKA Moskvà, amb qui guanyà set lligues soviètiques més. (1958, 1960-1963, 1965 i 1966). Amb el CSKA també guanyà dues copes d'Europa (1960 i 1962).

## Referències

* ↑ «Ушел из жизни Георгий Мондзолевский Новости Официальный сайт ВФВ» (en rus). [Consulta: 6 maig 2024].
* 1 2 3 «Georgy Mondzolevsky Olympic Results». sports-reference.com. Arxivat de l'original el 9 de novembre 2009. [Consulta: 20 setembre 2019].
# Steatocranus glaber

Steatocranus glaber és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 5,3 cm de longitud total.

## Distribució geogràfica

Es troba a Àfrica: República Democràtica del Congo.

## Referències

* ↑ Boulenger, G. A. 1899. Matériaux pour la faune du Congo. Poissons nouveaux du Congo. Troisième Partie. Silures, Acanthoptérygiens, Mastacembles, Plectognathes. Ann. Mus. Congo (Ser. Zool.) v. 1 (fasc. 3): 39-58, Pls. 20-29.
* ↑ BioLib (anglès)
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, T. R. & D. J. Stewart. 1976. An ecological and systematic survey of fishes in the rapids of the lower Zaire or Congo River. Bull. Mus. Comp. Zool. v. 147 (núm. 6): 239-317, Pls. 1-14.
* Römer U.: Cichliden Atlas, Bd. 1. Melle. 1311 p. Any 1998.
* Snoeks, J. i G. De Boeck 1991 Steatocranus. p. 460-461. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les, Bèlgica; MRAC, Tervuren, Flandes; i ORSTOM, París, França. Vol. 4.
* Teugels, G.G. i D.F.E. Thys van den Audenaerde, 1992. Cichlidae. p. 714-779. A: C. Levêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Volum 2. Coll. Faune Tropicale núm 28. Musée Royal de l'Afrique Centrale, Tervuren, Flandes i O.R.S.T.O.M., París, 902 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# North Terre Haute

North Terre Haute és una concentració de població designada pel cens dels Estats Units a l'estat d'Indiana. Segons el cens del 2000 tenia 4.606 habitants.

## Demografia

Segons el cens del 2000, North Terre Haute tenia 4.606 habitants, 1.850 habitatges, i 1.235 famílies. La densitat de població era de 496,8 habitants/km².
Dels 1.850 habitatges en un 30,8% hi vivien nens de menys de 18 anys, en un 51,4% hi vivien parelles casades, en un 11,1% dones solteres, i en un 33,2% no eren unitats familiars. En el 27,9% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,94.
Per edats la població es repartia de la següent manera: un 26,7% tenia menys de 18 anys, un 8,6% entre 18 i 24, un 29,3% entre 25 i 44, un 22,6% de 45 a 60 i un 12,8% 65 anys o més.
L'edat mediana era de 36 anys. Per cada 100 dones de 18 o més anys hi havia 92,3 homes.
La renda mediana per habitatge era de 34.617 $ i la renda mediana per família de 42.469 $. Els homes tenien una renda mediana de 33.306 $ mentre que les dones 22.813 $. La renda per capita de la població era de 15.729 $. Entorn del 8,7% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Terre Haute». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 5 agost 2010].
* ↑ «Geographic Comparison Table- North Terre Haute». American Fact Finder. Oficina del Cens dels Estats Units, 12-01-2010.
# Morlacs

Morlacs o mavromorlacs o valacs negres és el nom donats als aromanesos a Croàcia. Els morlacs són els descendents dels colons llatins de la ruta entre Roma i l'Imperi Romà d'Orient que no foren eslavitzats i que es van barrejar amb emigrants llatinitzats procedents de Mèsia i Dardània, que van establir-se a la costa de Dalmàcia. Un grup va arribar fins a Ístria però barrejat als uskoks (eslaus llatinitzats) i a grups llatins locals que conservaven el seu propi dialecte, va donar origen a un altre grup aromanès, els istroromans.
Els morlacs tenen el seu centre a Carlopago (Karlobeg), però poblaven algunes viles entre la costa de Montenegro fins a Fiume (Rijeka), especialment les muntanyes Velebit (Morlàquia - Morlachia- pels venecians). A la I Guerra Mundial els turcs van finançar un moviment morlac de poca importància, dirigit contra els italians que llavors dominaven Dalmàcia, i que van tenir fins i tot una bandera representativa verda amb una franja diagonal descendent vermella partida al mig per un tros blanc amb mitja lluna i estel vermells. Després de la guerra van emigrar en gran part a Romania, i altres es van barrejar amb els istroromanesos de Senj. Al cens croata de 1991 només 22 persones es van declarar morlacs.
# Murghab

El riu Murghab (tadjik: Мурғоб; persa: مرغاب; lit. ‘Riu dels Ocells’), també apareix com Murghob, Murgob o Murgab (del rus: Мургаб), és un riu de Tadjikistan, conegut en la seva part inicial com Aksu o Oksu i en la part final com a riu Bartang.
És un riu del sistema del Amudarià que neix al Petit Pamir a l'est de les muntanyes de Wakhan al Pamir de l'Afganistan, penetrant a territori de Tadjikistan, passant per Gorno-Badakhshan, la vila de Shaimak, i la ciutat de Murghab, desaigua al llac Sarez i reapareix per unir-se al riu Kudara formant el Bartang que després de la seva unió al riu Panj, desaigua finalment al Amudarià a Roshan.
El 18 de febrer de 1911 un terratrèmol de 8,5 en l'escala de Richter va provocar un corriment de terres que va bloquejar el riu Murghab i va inundar una vila formant una resclosa natural anomenada Usoi, i de resultes del qual es va formar el llac Sarez.
L'àrea del naixement era utilitzada pels kirguisos nòmades des del segle xix però la frontera fou tancada pels costat soviètic vers el 1930 i pel costat xines del 1950 al 1955 i els kirguesos van quedar restringits a una àrea reduïda. A la presa del poder pels comunistes de l'Afganistan a la revolució de l'abril de 1978, la majoria dels kirguisos van fugir al Pakistan i es van establir a la zona de Gilgit fins a l'agost de 1982 i després foren traslladats a l'àrea del llac Van a Turquia on el govern els va donar cases, terres i facilitats.

## Bibliografia

* R. Dor, Contributions à l'étude des Kirghiz du Pamir Afghan, Cahiers Turcica I, París, 1975.
# Tucles

Tucles o Teocles (en llatí Thucles o Theocles, en grec antic Θουκλῆς, Θεοκλῆς) fou un ciutadà suposadament nascut a Calcis al que una tempesta va portar fins a les costes de Sicília on va trobar la terra molt fèrtil, i va fer negocis amb els seus habitants, els sículs. Va viure al segle VIII aC.
Quan va tornar va informar del que havia vist i va rebre l'encàrrec per part de l'estat de portar un grup de colons de Calcis i Naxos a l'illa. Allí van ocupar el que van anomenar turo del Taure, una posició molt forta i fàcilment defensable, a la costa oriental on després es va construir Tauromenium. Els colons es van apoderar del territori proper on van edificar la ciutat de Naxos aproximadament l'any 736 aC, segons diu Tucídides.

## Referències

* ↑ Thucles a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1111
# Pão de Açúcar

El Pão de Açúcar és un turó situat a Rio de Janeiro, al Brasil, que ha esdevingut un dels principals punts turístics de la ciutat. El seu nom refereix a la forma del sucre de pa, el format cònic amb el que els portuguesos comerciaven el sucre extret del Brasil colonial.
És un bornhardt de 395 metres d'altura, gairebé sense vegetació, formada per un bloc únic de granit que va sofrir alteracions per pressió i temperatura, emergint amb el xoc entre els continents sud-americà i africà. Està envoltat per resquícies de vegetació atlàntica i es calcula que té una antiguitat per sobre dels 600 milions d'anys. Un telefèric (bondinho) uneix el cim amb Praia Vermelha, en un recorregut de 1400 m.
Junt al Pão de Açúcar es troba el turó (morro) d'Urca, menys escarpat i més baix. Ambdós formen el Monument Natural dels Morros Pão de Açucar i Urca. Constituït per l'ajuntament carioca l'any 2006 per preservar-ne el paisatge, va ser declarat Patrimoni de la Humanitat per la UNESCO el 2012.

## Notes

* ↑ Un bornhardt és una roca pelada amb forma de cúpula, de vessants escarpats i amb una mida superior a 30 metres d'alçada i diversos centenars de metres d'amplada.

## Referènelies

* ↑ Twidale, Charles Rowland; Vidal Romani, Juan Ramón. Landforms and Geology of Granite Terrains (en anglès). CRC Press, 2005-05-26, p. 109-116. ISBN 978-1-4398-3370-4.
* ↑ Allaby, Michael. A Dictionary of Ecology. 4th. Oxford University Press, 2010, p. 53. ISBN 978-0-19-956766-9.
* ↑ «Bondinho 100 anos» (en portuguès). Arxivat de l'original el 2016-01-03. [Consulta: 15 gener 2016].
* ↑ «DECRETO N.º 26578» (en portuguès brasiler). Diário Oficial do Municipio do Rio de Janeiro, 01-06-2006. [Consulta: 7 abril 2024].
* ↑ «Centro del Patrimonio Mundial -» (en castellà). UNESCO World Heritage Centre. [Consulta: 7 abril 2024].

## Vegeu també

* Barri d'Urca

## Enllaços externs

* Lloc web oficial del Parc del Bondinho (en portuguès, anglès i espanyol)
# Aleksandr Belov

Aleksandr Belov (en rus: Александр Александрович Белов; nascut el 9 de novembre de 1951 a Leningrad, URSS i mort el 3 d'octubre de 1978 a Sant Petersburg, URSS) va ser un jugador soviètic de bàsquet.
Va aconseguir set medalles en competicions internacionals amb la Unió Soviètica, entre elles la medalla d'or en els Jocs Olímpics de Múnic, anotant en la final la famosa cistella del triomf davant la selecció dels Estats Units.Belov va morir d'un càncer molt rar (angiosarcoma) l'any 1978, a l'edat de 26 anys.
Va ingressar al Saló de la Fama de la FIBA l'any 2007.

## Trajectòria

* 1966-1978 Spartak Leningrad

## Palmarès
### Selecció nacional

* Medalla d'or dels Jocs Olímpics de Múnic
* Medalla de bronze dels Jocs Olímpics de Mont-Real
* Medalla d'or del Campionat del món de bàsquet del 1974 a Puerto Rico
* Medalla d'or del Campionat del món de bàsquet del 1969 a Itàlia
* Medalla d'or del Campionat del món de bàsquet del 1971 a Alemanya de l'Oest

## Referències

* ↑ El día que Belov eclipsó a Belov, Mundo Deportivo
* ↑ Alexander Belov dies, The Free Lance-Star
* ↑ Alexander BELOV (2007 Class) Arxivat 2011-07-11 a Wayback Machine., halloffame.fiba.com
# Rattus nikenii

Rattus nikenii és una espècie de mamífer rosegador de la família dels múrids. És endèmica de l'illa de Gag (Indonèsia).

## Descripció
### Dimensions

És un rosegador de petites dimensions, amb una llargada de cap i cos de 135-182 mm, una llargada de la cua de 138-165 mm i una llargada del peu de 31-36,5 mm.

### Aspecte

Les parts superiors són marrons clares amb reflexos grisencs, el mentó és blanc, la gola rogenca, el pit marró clar i l'abdomen color crema. La cua és més curta que el cap i el cos i és uniformement fosca. Les femelles tenen un parell de mamelles pectorals, un parell de postaxil·lars i dos parells inguinals.

## Distribució i hàbitat

Aquesta espècie és endèmica de l'illa de Gag (illes Moluques septentrionals).

## Estat de conservació

Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ Maryanto et al., 2010

## Bibliografia

* Maryanto, I.; Sinaga, M. H.; Achmadi, A. S.; Maharadatunkamsi «Morphometric variation of Rattus praetor (Thomas, 1888) complex from Papua, with the description of new species of Rattus from Gag Island» (en anglès). Treubia, 37, 2010, pàg. 25-48. Arxivat de l'original el 2014-04-13 [Consulta: 1r març 2016]. Arxivat 2014-04-13 a Wayback Machine.
# North Salem

North Salem és una població dels Estats Units a l'estat d'Indiana. Segons el cens del 2000 tenia 591 habitants.

## Demografia

Segons el cens del 2000, North Salem tenia 591 habitants, 223 habitatges, i 159 famílies. La densitat de població era de 877,6 habitants/km².
Dels 223 habitatges en un 40,8% hi vivien nens de menys de 18 anys, en un 54,3% hi vivien parelles casades, en un 12,6% dones solteres, i en un 28,3% no eren unitats familiars. En el 23,8% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,11.
Per edats la població es repartia de la següent manera: un 31,1% tenia menys de 18 anys, un 6,4% entre 18 i 24, un 30,3% entre 25 i 44, un 20,5% de 45 a 60 i un 11,7% 65 anys o més.
L'edat mediana era de 33 anys. Per cada 100 dones de 18 o més anys hi havia 89,3 homes.
La renda mediana per habitatge era de 36.923 $ i la renda mediana per família de 44.821 $. Els homes tenien una renda mediana de 35.156 $ mentre que les dones 23.295 $. La renda per capita de la població era de 18.034 $. Entorn del 6,8% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Salem». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- North Salem». American Fact Finder. Oficina del Cens dels Estats Units, 12-01-2010.